सीबीआई शरद कलस्कर को भी अपनी हिरासत में लेना चाहती है। शरद को महाराष्ट्र एटीएस ने 10 अगस्त के दिन गिरफ्तार किया था। सूत्रों की माने तो कलास्कर और अंदुरे दोनों ही औरंगाबाद के रहने वाले हैं। दोनों ने दाभोलकर की हत्या वाले दिन बस से पुणे आए थे। पुणे में शिवाजी नगर बस से उतरे और फिर मॉल गए जहां उनके लिए एक बाइक तैयार थी। सचिन अंदुरे ने माना है कि वीरेंद्र तवाड़े ने इन दोनों को गोली मारने के लिए बुलाया था। वीरेंद्र तावड़े को कथित रूप से हिन्दू जनजागृति समिति का पश्चिमी कमांडर माना जाता है। यह भी बताया जाता है कि इस संस्था का संबंध सनातन संस्था से है।